Wie is tannie Martha? Ek belowe ek sal op my blog vertel. Soos ek oor die Ou Ouplasers dink, kom name by my op waarvan ek al die gesigte vergeet het en gesigte waarvan ek die name vergeet het.
Oorkant die riviertjie het nog ‘n broer van hulle gebly, oom Pieter en tannie Bes. Ons het hom geken as oom Pieter Jack. Hy het ‘n hele turksvyboord gehad in verskeie variëteite en as jy turksvytyd daar gaan kuier het, sou hy vir jou die een na die ander turksvy skil totdat jy genoeg gehad het.